Uppfært 19:30 ( EMK ) Þó það sé lítið að gera hjá Liverpool er ekki hægt að segja það sama um önnur lið á Englandi , síðustu dagar hafa verið ansi busy hjá nokkrum . Arsenal eru búnir að kaupa miðvörð og sóknarmann á rúmlega £ 52m . Bæði stöður sem þeir þurftu að styrkja . Á móti hafa leikmenn eins og Wilshere , Gnarby og Chambers farið ( á láni ) . Chelsea hefur í dag keypt tvo varnarmenn sem eru góðir sóknarlega fyrir £ 53m . David Luiz er að koma aftur fyrir £ 30m og eins eru þeir að kaupa Marcos Alonso sem er vinstri bakvörður . Conte er búinn að styrkja þetta lið gríðarlega . Út hafa farið hátt í 30 leikmenn , flestir á láni . Remy og Cudrado sem fór á 3 ára lánssamningi eru þar fremstir í flokki . Everton hafa reynt mikið en gengið eitthvað verr . Eru helst orðaðir við Sissoko frá Newcastle . Man City var búið að gera mest allt sitt en hafa í dag lánað menn eins og Mangala , Bony , Nasri og Hart . Allt menn sem væru líklega lykimenn hjá öðrum liðum . Bravo kom svo um daginn frá Barcelona og verður Nr. 1 hjá þeim í vetur . Man United var búið að klára sín innkaup og eru líklega búnir að taka mest spennandi leikmannagluggann af öllum . Tottenham keypti í dag 21 árs kantmann frá Marseille , Nkoudou og lánuðu þeim í staðin N´je eða hvað hann nú heitir . Voru einnig orðaðir við Sissoko og fleiri sterka miðjumenn en klára það líklega ekki úr þessu . Uppfært 19:05 ( EMK ) Það er svosem hellingur að gerast í dag en mest lítið ( spennandi ) hjá Liverpool . Þeir sem búist var við að færu eru flestir að fara . Lazar Markovic er á leiðinni til Sporting á láni þar sem hann hittir fyrir fyrrum þjálfara sinn ( þá hjá Benfica ) . Echo var að segja frá þessu þannig að það eru nánast staðfest . Luis Alberto er loksins farinn frá Liverpool , hann er núna leikmaður Lazio Mario Balotelli er búinn að fara í læknisskoðun hjá Nice og það kom einhversstaðar fram að þeir ætli í alvöru að borga fyrir hann ! Trúi því þegar ég sé það en þrátt fyrir læknisskoðun eru félögin ekki búin að semja og enn á eftir að ganga frá launapakkanum hans sem er rosalegur m.v. gæði leikmannsins . Andre Wisdom er farinn á láni til Red Bull í Salzburg . Sjálfur spila ég stundum fyrir Vodka Red Bull sem er mjög öflugt lið . Eitt sem snertir Liverpool óbeint er að hinn 33 ára Alvaro Arbeloa er farinn til West Ham á eins árs samningi , hefði alveg verið pláss fyrir hann hjá Liverpool á ný . Skilaboðin frá félaginu í byrjun sumars voru að Klopp vildi klára innkaupin snemma og þeir stóðu við það . FSG hefur einnig áður sagt að þeir vilji vera búnir með sín leikmannakaup fyrir síðasta dag . Það getur því varla komið mjög mikið á óvart að það sé ekkert stórt að gerast í þeirri deild í dag . Uppfært 13:15 Hendum til gamans í smá könnun svona úr því flest öll helstu leikmannaviðskipti Liverpool liggja fyrir . Hvaða einkunn gefur þú þessum glugga hjá Liverpool ? 7 ( 24% , 130 Atkvæði ) 6 ( 22% , 120 Atkvæði ) 1 ( 5% , 25 Atkvæði ) Fjöldi atkvæða : 551 06:00 – Það er komið að lokadegi félagaskiptagluggans þetta árið . Þessir dagar hafa stundum getað orðið frekar æsilegir og í ensku Úrvalsdeildinni er hætt við að það verði hreyfingar í dag þar sem flest öll liðin hafa verið iðin við að spreða seðlum í sumar . Okkar menn virðast að öllum líkindum hafa lokið við innkaupin nema eitthvað óvænt gerist en það á eftir að klára nokkrar sölur og útlán áður en dagurinn er allur . Förum fyrst yfir sumarið eins og það lítur út núna . Sadio Mané frá Southampton Joel Matip frá Schalke ( frítt ) Ragnar Klavan frá FC Augsburg Þetta er staðan í dag . Þeir sem helst er talað um fyrir lokadag gluggans eru svo eftirfarandi : Christian Pulisic . Liverpool bauð í hann um helgina en Dortmund vilja ekki selja . Þar með virðist innkaupum hafa lokið í sumar . Luan . Brasilískur framherji hjá Gremio , slúður í Ameríku sagði að Liverpool væri að bjóða í hann 30m punda en við trúum því alls ekki . Mario Balotelli . Er sagður vera að semja við Nice eða Palermo . Ég trúi því þegar ég sé það en menn eru að gera allt til að losna við hann fyrir gluggalok . Mamadou Sakho . Fréttamiðlar segja hart lagt að honum að fara á láni í vetur en hann vilji berjast fyrir sæti sínu . Sjáum hvað gerist í dag . Luis Alberto . Fastlega búist við að hann klári skipti til Lazio í dag . Andre Wisdom . Verður líklega lánaður frá liðinu í dag , bara eftir að ganga frá því hvert . Tiago Ilori . Líklega lánaður eða seldur í dag . Við bíðum staðfestingar . Lazar Markovic . Líklega lánaður eitthvert í dag , orðaður við Newcastle . Við bíðum staðfestingar . Danny Ings . Lið hafa áhuga , Sunderland eiga að hafa boðið í hann en Klopp vill ekki missa hann . Ólíklegt að hann fari í dag . Eins og sést er ljóst að EXIT-hurðin verður opnuð oftar en ENTER-hurðin í dag . Við fylgjumst með og uppfærum þessa færslu reglulega um leið og einhverjar fréttir berast . Þá hvetjum við fólk til að taka þátt í umræðunum á Twitter með því að nota myllumerkið #kopis . Umræðuna má svo finna í glugganum hér fyrir neðan : Það er eiginilega lítil sem engin spenna yfir þessu hjá okkur í ár . ÓSKILJANLEGT að liðið sé ekki á höttunum eftir LB og jafnvel holding miðjumanni . En það kemur svo sem ekkert á óvart , FSG eru í hagnaði eftir þennan glugga og þar hoppa menn hæð sína . Gjörsamlega galið að fara inní tímabilið með 3 miðverði , einn vinstri bakvörð . Ætli okkur takist að ná 6 sætinu ?? Krossum fingur . Ætla samt að taka hatt minn ofan fyrir mönnum að henda út skemmdum eplum eins og Sahko / Balotelli ( Þeir sem ætla að verja Sahko þá hefur hann verið til vandræða síðan hann var unglingur , PSG eru ennþá að hlæja að okkur ) En svo kristallast saga okkar hjá LFC í ævintýralega lélegum innkaupum oft á tíðum með Lazar greyið Markovich . Búmm , 20 m fyrir eitt mesta efni Evrópu , skákum Chelsea . Þessi átti sko að vera maðurinn … . . líkt við Ronaldo . Fer hann ekki í flokk með ( Mikil vonbrigði – talsverðar væntingar ) … . . Bruno Cheyrou ( The new Zidane ) , Alberto Aquilani ( nýr Alonso ) , Anthony Le Tallec . ( Mikil vonbrigði – talsverðar væntingar ) Annars eru mjög mjög jákvæðir orðrómar ( slúður ) að berast að Kínverjarnir séu enn að reyna að bjarga klúbbnum okkar . Já ég segi það blákalt , bjarga því þessi vegferð undir stjórn FSG er ekki að virka – því er nú ver og miður ( nema menn sjái það sem árangur að enda í sætum 5 - 8 ) Vonum það besta . Það er amk kristaltært að eitthvað róttækt þarf að gerast , FSG eru ekki með þessi resource að keppa við stóru liðin , City , Arsenal , United og Chelsea . Ef við skoðum bara net spending núna í þessum glugga , við í plús þá eru meira að segja lið eins og Stoke og Leicester að eyða meira en við . Þetta er meira að segja eftir eitthvað lélegasta tímabil Liverpool í manna minnum í fyrra þar sem eini stöðugleikinn var óstöðuleikinn . Hver veit , kannski kemur eitthvað juicy inn í lok gluggans sem kemur okkur á óvart . En ætla ekki að búast við neinu . En ef glugginn endar svona eins og allar líkur eru á þá verðum við í algjörri rússíbanabaráttu um 6 sætið ……… . Algerlega fàrànlegt ad enda ì 8 sæti i vor og fara svo inni fyrsta almennilega gluggann hja Klopp og enda í plùs ì honum à medan Lidin sem endudu fyrir ofan okkur i vor eru ad mokeyda peningum og styrkja sig heilan helling . FSG er bara ekki ad ràda vid verkefnid og fyrir mer hefur tad reyndar legid ljòst fyrir i mörg mörg ár og þvì getur madur ekkert gert nema vonad tad besta . Þetta nær ekki nokkurri átt . Menn lána ekkert 26 ára gamlan leikmann til þess að hann geti farið að spila reglulega . Það væri skiljanlegt ef hann væri undir 20 ára , jafnvel 1 eða 2 árum eldri en það . En þarna erum við að tala um fyrrum fyrirliða PSG , landsliðsmann Frakka og að líkindum besta varnarmann Liverpool í dag . Ég bara trúi því ekki að hann sé “ highly rated by Jurgen Klopp ” ef það á í alvörunni að lána hann í burtu . Vörnin er bara stórkostlegt vandamál hjá LFC og okkar maður Klopp hefur nákvæmlega gert aðeins eitt til að laga það – og það var að selja Skrtel . Í staðinn fengum við Klavan , sem hoppaði hæð sína í loft upp þegar QPR vildi fá hann fyrr í sumar ( af því var þó ekki því LFC kom inn í spilið – hvað segir það okkur ? ) . Í vörninni eru ennþá Mignolet og Lovren – ágætir á sínum besta degi en heilt yfir meðaljónar . Moreno er svo sér kapítuli út af fyrir sig – ótrúlegt að selja eina varamanninn fyrir hann og spila svo Milner út úr stöðu sem vinstri bakvörð . Í nútíma fótbolta ( alhæfing , á þessu eru undantekningar ) er lykilatriði að vera með einn miðjumann sem situr eftir og sér um að verja vörnina . Engin lið vinna titla án þess að vera með einn slíkan . Besti leikmaður síðustu leiktíðar var Kante ( ásamt Mahrez ) . Hann fór til Chelsea þannig Chelsea er með tvo . City , Utd , Arsenal , Tottenham , þau eru öll með slíkan mann . Lið sem enduðu fyrir ofan LFC á síðustu leiktíð . Liverpool hefur engann slíkan . Annars hefur maður nú litlar áhyggjur af sókninni . Sókn er víst besta vörnin , eða svo er sagt 🙂 Mikið væri ég samt til í að sjá ein kaup núna á lokadeginum sem fá mann til að verða bjartsýnari á komandi tímabil . Bara ein kaup , eitthvað sem kemur manni þægilega á óvart . Á samt ekki von á því . Með þennan hóp vinnum við ekki og náum ekki heldur topp 4 . Mótið er því í raun búið í ágúst fyrir okkur . Eina sem skiptir FSG máli er að falla ekki og það er eina keppnin sem er eftir fyrir okkur . Við hlógum af Wenger bikarnum svonefnda á meðan eigendur okkar fagna topp 17 bikarnum . Ef okkur væri alvara um árangur þá þyrfti að – Selja Mignolet , Moreno og Lovren ( + Sakho , Wisdom , Illori ) – Kaupa 1x markvörð , 2x vinstri bakverði , 2x miðverði , 1x hægri bakvörð og 1x varnartengilið . Hér má engan milliveg fara , þetta er bara það sem þarf ! En hvað gerum við ? Eyðum fkn 4m í að styrkja varnarleikinn . Það er ekki einu sinni pláss fyrir áhyggjur af öðrum stöðum . Ef við höldum núverandi mynstri , þá endum við með 78 mörk á okkur . Ég myndi allavega ekki þora að veðja stórum fjárhæðum gegn því . Góðu fréttirnar ? Well , það er ekki verið að kaupa bestu mennina okkar … því þeir eru ekki nógu góðir . Annað tímabil að halda með “ ekki manu ” . Það eru einmitt okkar stærstu sigrar , þegar þeir vinna ekki . Sorglegir tímar . Það versta er að fólk líkar actually vel við eignarhald FSG . Þvílíkur heilaþvottur . Hafa ekkert unnið og engu eytt en eru duglegir að tala um hvað rekstur Liverpool er orðinn sterkur . Við kannski getum bætt því í bikarsafnið , “ most improved business model cup ” ásamt flestum mörkum skoruðum 2016 og öll skiptin sem við enduðum í fyrsta sæti ef bara mánudagsleikir væri ekki meðtaldir eða bara annar helmingur tímabilsins var talinn . Þvílík sigurhefð í Liverpool ! [ insert : ljótasta blótsyrði sem þið kunnið ] Mig langar aðeins að sjá hvernig menn ætla að verja FSG núna . Liverpool er alltaf að verða meiri og meiri miðlungslið . Klopp er frábær þjálfari og ég hef mikla trú á honum . En hann er enginn galdramaður og maður er ekki að sjá hvernig hann á að koma þessu liði í topp 4 . Liverpool er orðið það mikið miðlungs lið að góðir leikmenn vilja jafnvel ekki koma því þeir hafa ekki trú á því að Liverpool sé að fara að spila reglulega í CL . Menn afsaka sig núna með því að þeir geti ekki náð í stjörnur af því að þeir eru ekki í CL . Samt ná Chelsea og Man U að ná sér stjörnuleikmenn og United meira segja tvær mjög stórar stjörnur . Það þarf mikið að breytast hjá Liverpool til að liðið nái að komast á þann stall sem það var hér á áður fyrr og ég efast bara um að Klopp sé nóg . Hann er samt sá aðili sem ég myndi helst treytsta til að gera það en meðan það er ekki keyptir leikmenn í stöður sem augljóslega vantar í og liðið er bara ekki nógu vel mannað þá er maður ekki að sjá það gera einhverja stórkostlega hluti . Eg vil benda hér á að þrátt fyrir að það sé fyrirsjáanlegar auknar tekjur vegna stækkunarinnar er liverpool með þriðju minnstu eyðslu í deildinni , bara totenham og swansea eyða minna miðað við sölur , og þetta þrátt fyrir að það eiga eftir að koma enhverjir smáaurar fyrir Balo , og ef við fáum fyrir hann helmingin af því sem við eyddum í hann þá verðum við með minnstu eyðsluna . það er einfaldlega ekki boðlegt , sérstaklega þegar hugsað er útí að það vantar mann í hafsent og vinskri bakvörð . Þetta er ekki fullkomið en alls ekki eins vonlaust og margir vilja meina . Klopp er að vinna nokkuð svipað hjá Liverpool og hann hefur gert í gegnum tíðina sýnist mér . Aðalatriðið er að hann virðist hafa fengið þá leikmenn í sumar sem hann lagði mesta áherslu á að fá og er ekki búinn að selja eða lána neinn leikmann sem hann vildi ekki losna við . Það á einnig við um þá leikmenn sem fara í dag . Það er betra en oft áður hjá okkar mönnum . ÚTJosé Enrique – loksins , betra að hafa ekkert cover frekar en hann sem part af hópnum . Kolo Touré , klárlega kominn tími á endurnýjun í vörninni . Jordan Rossiter , varð að fara og spila , Rangers hans level í dag . Joao Carlos Teixeira , tók nokkur ár að losna við hann af góðum samningi . Jerome Sinclair , 5 - 7 kostur í byrjunarliðið og með sama umba og Sterling . Sergi Canos , eigum forkaupsrétt á honum held ég . Martin Skrtel , algjörlega kominn tími á að endurnýja þessa stöðu , fyrsta verk að selja hann . Jordon Ibe , eigum forkaupsrétt , hann þarf að spila , ekki hjá Liverpool . Joe Allen , þarf að spila og fengi það ekki á Anfield , hefur haft lítil sem engin áhrif á félagið undanfarin ár enda ALLTAF meiðst um leið og hann hefur spilað ágætlega og fór á góðan pening . Brad Smith , sama og Ibe . Christian Benteke , fúlt að þetta gekk ekki en Klopp stjórnar þessari sölu alveg og við eigum fjóra sóknarmenn þrátt fyrir sölu á honum og Balotelli ( og Sinclair ) . Mario Balotelli . – Hræðileg panic kaup og ekki leikmaður sem Klopp vill hafa nálægt hópnum . Mamadou Sakho – Rosalega fúlt hvernig þetta hefur farið eftir frábæra Dortmund og United viðureigir hjá honum . Klárlega eitthvað að hjá honum og Klopp hefur fengið nóg . Ekki fyrsti stjórinn hans sem fær nóg , því miður . Vont samt að missa hann úr hóp og fá ekki sambærileg gæði í staðin . Rosalega vont ef Lovren eða Matip meiðast . Luis Alberto – mehAndre Wisdom – Svekkjandi að hann hefur ekki þróast miðað við efni . Miðverðir springa oft ekki út fyrr en eftir 25 ára aldur og hann mun ekki gera það nema spila . Tiago Ilori – Sama og með WisdomLazar Markovic – Eitthvað er það sem ekki heillar við hann , sá sem ég hefði hvað helst vilja halda í vetur . Nokkrir góðir leikmenn þarna en enginn sem er ómissandi í hóp hjá okkur og enginn sem var partur af þeim kjarna sem Klopp treystir á nema Sakho og hann gat ekkert gert mikið meira til að missa allt traust stjórans . Matip er vonandi mikil bæting á honum sem partur af miðvarðateymi Liverpool hvort sem við hofum til stöðugleika , gæða eða meiðsla . Gomez og Klavan ( og Lucas ) fylla svo vonandi skörð Toure og Skrtel sem eru ekki það stór . InnSadio Mané – Aðal kaupin í sumar og mögulega algjör heimsklassa leikmaður í stöðu sem þurfti hvað helst að bæta . Loris Karius – Treysti þjálfarateyminu til að finna réttan markmann betur heldur en mér þrátt fyrir hörku reynslu af þjálfun liðsins ( Í Football Manager ) . Staða sem þurfti að bæta töluvert að mínu mati og Karius gerir það vonandi . Joel Matip – Hugsa að þetta sé leikmaður sem hefði kostað 15 - 25m hefði hann verið með lengri samning . Klopp er þarna að vinna á þeim markaði sem hann þekkir best . Ragnar Klavan – Var að vonast til að þetta væri 4. kostur í vörnina , aftur leikmaður af markaði sem Klopp þekkir hvað best og væntanlega ekki hugsaður sem lykilmaður . Alex Manninger – mehGeorginio Wijnaldum – Ef við horfum á hann inn fyrir Joe Allen er það meira en fine by me . Klopp var að ég held ekki að fara skipta um lið í sumar og heldur eftir að mestu þeim kjarna sem hann var að vinna með eftir áramót í fyrra . Hann er að kaupa 3 - 4 leikmenn sem ég tel hugsaða beint í byrjunarliðið eða sem lykilmenn í hóp og það er töluvert . Sjáum allajafna ekki mikið meira en það í einum glugga . Er ég þar að meina Karius sem mesta spurningarmerkið . Matip og Mané fara beint í byrjunarliðið og styrkja það töluvert og Winjaldum verður a.m.k. í hóp og kemur við sögu í flestum leikjum . Hefði viljað varnartengilið sem er sama og ég hef óskað eftir sl. 6 ár . Vörnin er síðan mjög tæp á pappír og má ekki við meiðslum en það hjálpar mikið að á þessu tímabili er ekki nein Evrópukeppni . Liverpool spilaði 13 leiki þar í fyrra sem er ca. 1/3 af heilu tímabili . Eins fórum við langt í báðum bikarkeppnum með tilheyrandi auka álagi ( og meiðslum ) . Ekki fullkomið , frekar en vanalega en þetta hefur oft verið verra . Varðandi nettó eyðslu þá finnst mér Liverpool hafa gert óvenju vel í sölum á leikmönnum sem er gott mál og það er ekkert óeðlilegt að félagið sé ekki í mínus eftir svona glugga . Það er mikið minna leikjaálag á þessu tímabili og verið að losa út töluvert af leikmönnum sem ekki eru í framtíðarplönum stjórans . Hann er samt farinn að gefa ansi mörg færi á sér , nema þetta allt saman gangi brilliantly upp . T.d með vinstri bakvörð og skort á miðvörðum ( Meira að segja Klavan sjálfur trúði því ekki að Liverpool væru að bjóða í sig ) Klopp er að mínu mati að vanmeta PL rosalega , vanmeta Liverpool og þann anda sem ríkir þar akkúrat núna . Hjá Dormund tók það hann 3 ár að rífa félagið upp . Í allt allt öðruvísi umhverfi ( náðu Bayern , nærðu titlinum umhverfi ) En halda menn virkilega að það verði ekki urgur í vor endi lið okkar í tja allt frá 5 - 10 sæti ??? Jú Klopp er þar ekki undanskilinn . En kannski má hann ekki kaupa Left back ? Hver veit . Vandinn er FSG – það sjá allir sem eitthvað hafa fylgst með PL síðustu 10 árin eða svo . . Þetta model er ekki að fúnkera , alls alls ekki . Kristaltært . Við erum alltaf á byrjunarreit uppbyggingar , á hverju einasta tímabili . Gefum þessu tíma , er alltaf sagt . Afsakið CAPS lock . Það sýður á mér , hefur gert í nokkurn tíma en maður lifir alltaf í voninni en mér líður núna 31 ágúst að tímabilinu sé nánast lokið . Skil ykkur vel sem kallið mig svartsýnan en svona akkúrat líður mér . Það er alveg ótrúlegt hvað það eru margir sem vita miklu meira um fótbolta heldur en Klopp . Klopp hefur svarað ágætlega afhverju hann vill ekki vinnstri bakvörð . A ) Vinnstri bakvarðarstaðan spilast svipað og miðjustaðan og því telur hann Milner henta ágætlega í það hlutverk . B ) Hann kaupir ekki bara einhvern bakvörð í samkeppni við Moreno , heldur alvöru leikmann sem kemur til með að styrkja liðið . En þeir leikmenn eru ekki á hverju strái . c ) Klopp trúir því að það sé hægt að koma í veg fyrir varnarmistök á æfingarvellinum og gera liðið betra þar . D ) Klopp þarf leikmann sem getur leyst af meira en eina stöðu og því er Milner mjög tilvalin í þá stöðu , því þá getur hann minkað hópinn . Þetta er talsvert rant sem þú hefur vaðið í hér í morgun , og ekki endilega ókunnuglegur hljómur , svipaðum þeim sem heyrst hefur undanfarin ár . Þ.e. að ef eigendur / manager spreða ekki milljónum ofan á milljónir króna í gluggunum frægu þá er það til merkis um metnaðarleysi klúbbsins , og þá annað hvort verði að skipta um eigendur eða knattspyrnustjóra ( eftir því hvernig óánægjuvindar augnabliksins blakta ) . Nokkrir punktar sem ég vildi svara þér með : 1 ) Það er langt frá því að vera samansem merki á milli þess hversu miklu þú eyðir og hvernig liðinu mun ganga á tímabilinu . Spurðu bara aðdáendur Man Utd síðustu ár , nú eða aðdáendur ( aðdáenda ? ) Leicester . Liðið sem vann deildina í fyrra eyddi heilum 26 milljónum punda í nýja leikmenn á meðan liðið í 5. sæti eyddi 154 milljónum punda . Árangur í ensku úrvalsdeildinni hefur nákvæmlega ekkert að gera með heildareyðslu punda í leikmenn , þannig að þessu eyðslutafla þín blessaða segir okkur ekkert . 2 ) Klopp er ekki að fara eyða háum upphæðum í leikmenn sem hann vill ekki . Þetta ætti að segja sig nokkuð sjálft fyrir þá sem hafa kynnt sér eitthvað um hugmyndafræði Klopp . Tími hans hjá Dortmund ber þessu vitni . Í fyrsta sumarglugganum hans þar var netspendið hans rétt rúm 1 milljón punda . Hann trúir á þá stefnu að þjálfa leikmenn upp , frekar en að eyða pening í nýja leikmenn . Ljái honum það hver sem vill en eins og stendur er hann framkvæmdastjóri Liverpool og því höfum við stuðningsmenn lítinn annan valkost en að treysta þeirri stefnu , eða allavega sætta okkur við hana . Nema við viljum byrja með #kloppout strax á fyrst heila tímabilinu hans . 3 ) Liverpool er ekki stórveldi lengur . ( Upphrópunarmerki ) . Sorry . Í nútíma fótbolti er það því miður peningar sem að skilgreina stórveldi , en ekki glæst og titlahlaðin saga . Því miður . Liverpool er vissulega stórveldi enn í huga margra vegna þessarar glæstu sögu , en „ in relative terms “ þá erum við það ekki . Við höfum verið einu sinni í Meistaradeildinni síðustu 7 tímabil og runnum þar eftirminnilega á rassinn . Viljum við virkilega festast í þeim vítahring að eyða milljónum punda til að reyna komast þangað aftur , bara til þess að staðfesta fyrir stuðningsmönnum eins og þér að eigendurnir hafi metnað ? Var það ekki nægur metnaður að ráða einn eftirsóttasta þjálfara heims ? 4 ) Klopp og hans nánasta teymi ákveður hvaða leikmenn hann fær . Enginn annar . Það gerði hann ljóst á sínum fyrstu blaðamannafundum . Ef hann hefði fundið einhverja fleiri til þess að versla í glugganum þá hefði hann gert það , ég leyfi mér að gefa mér það miðað við það netspend sem við sjáum . 5 ) Leyfum allavega tímabilinu að byrja af viti áður en dómsdagsspárnar byrja . Væri það ekki allavega lágmark . Áður en við förum í klassíska rantið um að allt sem ekki er gert eftir okkar höfði sé helvítis eigendunum / knattspyrnustjóranum að kenna . Það má vel vera að þetta „ metnaðarleysi “ klúbbsins í glugganum bíti okkur í rassinn , mögulega ekki . En leyfum allavega meira en þremur leikjum að líða áður en slíkur dómur er tekinn . FGS hafa sýnt mikinn metnað síðan þeir keyptu klúbbinn , að halda öðru fram er rugl . Þeir bjarga klúbbnum frá gjaldþroti , algjör viðsnúningur í rekstri , ráða Klopp , stækka Anfield og kaupa þá leikmenn án þess að steypa klúbbnum í skuldasúpu . Nú ræður Klopp för , er skynsamur og virðist vita nákvæmlega hvað hann vill . Inn eru að koma leikmenn sem við flest erum sátt við og út fara leikmenn , sem flestir eru sáttir við að fari . Það sem nú er í gangi heinsun í leikmannahópnum , sem er alltof stór miðað við leikjaprógrammið á tímabilinu . Út fara leikmenn sem eru ekki plönum Klopp og inn eru keyptir einstaklingar sem fitta í leikstílinn . Það verður oft á tíðum brjálæðislegur hraði í leik liðsins og pressað hátt á vellinum sem auðvitað gefur færi á skyndisóknum andstæðinga . Í þeim fjórum leikjum sem búnir eru hefur Liverpool stjórnað þeim . Ekki fullkomið en oft á tíðum ótrúlega flottir . Leikurinn gegn Burnley kannski mestu vonbrigðin því það vantaði upp á lokahnykkinn ( loka sending , áræðni ) . En liðið lærir af því , ekki spurning . Þó svo að vörnin hafi verið brothætt í fyrstu leikjum tímabilsins þá á hef ég fulla trú á að hún smelli saman . Leikmenn eru bara enn að læra á stílinn og kynnast hvor öðrum . Takið t.d. eftir að alltaf skal reynt að spila með jörðinni frá markmanni eða aftasta manni , þó svo það sé pressa á sendingarmann og þess sem tekur við boltanum . Örsjaldan er boltanum dúndrað fram upp á von og óvon . Til þess þarf menn með mikla sendingargetu eins og Matip . En þetta hefur ekki gengið fullkomlega upp í fyrstu þremur deildarleikjunum , kannski vegna þess að það er verið að læra á stílinn og menn þekkjast ekki nógu vel . Það má segja að fyrsta mark Arsenal , vítið sem Arsenal fékk og fyrra mark Burnley hafi komið vegna mistaka í sendingum eða boltinn hirtur af mönnum á krítískum stöðum í kringum vítateig Liverpool . Mistökunum hefur þó farið fækkandi og liðið lenti ekki í þess háttar veseni gegn Tottenham . Klopp er enginn aukvisi . Frábær karakter , frábær stjóri og eins sá allra besti í boltanum í dag . Ég hef sjaldan verið jafn spenntur fyrir tímabilinu og nú . Við eigum eftir að sjá gríðarlega hraðan leik með mikill hápressu . Nú er bara að anda með nefinu . Hlakka til næsta leiks sem er gegn Leicester . Erfiður leikur en Liverpool mun stjórna honum líkt og hinum . Aðeins að svara fyrir hann Odda hér Hörður U #17 . 1 . Ætlar þú virkilega að halda því fram að peningar hafi ekkert með árangurinn að gera !!! og nefnir síðan Leicster City í því samhengi . Hversu líklegt telur þú að þeir muni komast í topp 4 á þessu ári ? Árangur þeirra var one hitt wonder og eitthvað sem gerist kannski einu sinni til tvisvar á öld . Hvaða lið hafa orðið oftast í topp 4 undanfarin 10 ár og hvaða lið hafa unnið titilinn þessi sömu ár . Eru það ekki Man U , Man City og Chelsea einmitt liðin sem eiða mestum peningum í leikmenn og laun . Arsenal kemur síðan þar á eftir en þeir hafa ekki unnið neitt en hafa þó getað náð í leikmenn sem Liverpool væri alveg til í að fá . 2 . Vissulega gekk Klopp vel með Dortmund án þess að kaupa stjörnur tókst honum á þeim tíma að ná í leikmenn sem Liverpool náði ekki í . Þar að auki er Þýska deildin töluvert ólík þeirri ensku þar sem í raun er bara eitt lið í Þýskalandi sem vinnur en merkilegt nokk þá er það einmitt liðið sem eyðir mestu í leikmenn . 3 . Þar ertu í raun einmitt að benda á þá staðreynd sem margir Liverpool menn , þar á meðal ég , eru ósáttir við . Við viljum að Liverpool sé að berjast um alla titla ár hvert og séu á sama leveli og Real , Barca , Juve , Bayern og einhver ensk lið sem ég vil ekki nefna . Afhverju viljum við það ? Jú af því að Liverpool var einu sinni á þeim stað eða þangað til aulinn hann David Moores tók við stjórnartaumunum hjá Liverpool og gerði það að því miðlungsliði sem það er í dag . Mögulega eru þetta óraunhæfarkröfur en þó í raun ekki ef eigendur eiga sand af seðlum líkt og City og Chelsea . 4 . Getur vel verið að Klopp ráði því hverjir séu keyptir og hverjir ekki og hann hafi fullkomið vald yfir budgetinu . En það má þá líka alveg gagnrýna hann ef svo er og sérstaklega ef ekki er keypt í þær stöður sem klárlega þarf að bæta . Ef hann svo gerir hið ótrúlega og kemur liðinu í topp 4 ( sem er líka sorgleg staðreynd að menn geri sér ekki einu sinni vonir um að vinna titilinn bara að ná í Wenger bikarinn ) þá getum við étið sokkinn okkar . 5 . Jú leiktímabilið er byrjað en menn sjá bara ekki að liðið sé búið að bæta sig það mikið frá því á síðust leiktíð að það sé það burðugt að ná að enda ofar . Það er líka fátt sem bendir til þess að svo sé . Leikmannahópurinn sem er núna hefur ekki endað ofar en 6. sæti fyrir utan þegar Suarez var í liðinu og það skilaði okkur í 2. sætið síðustu 7 ár er árangurinn þessi , 7.6.8.7.2.6.8 . Ég hef mikið dálæti á Klopp en hann gerir ekki neitt með leikmenn sem eru ekki betri en þetta . En kannski eru menn bara ánægðir ef liðð nær 5. eða 6. sæti það væri alla vega með því besta sem þetta lið hefur náð í langan tíma . Ég og örugglega fleiri eru bara orðinir hundleiðir á þessu meðalmensku bulli sem þetta lið er búið að vera í . Ástæða fyrir því að leikmenn koma ekki til Liveprool er einmitt útaf því að þeir hafa bara enga trú á því að geta spilað CL fótbolta reglulega með þeim . Það eru ein kaup sem eru klár styrking frá því í fyrra og það er Sadio Mane . Önnur kaup þurfa að bíða og tíminn mun leiða það í ljós hvort þau hafi verið góð eða ekki . Hef það á tilfinningunni að klúbbur eins og Liverpool eigi að geta gert betur en þetta . Sérstaklega þegar það eru stöður í þessu liði sem öskra á bætingu . Þetta tímabil á eftir að vera eins og það síðasta , algjörleg “ bipolar ” . Vinna sterkustu liðin og tapa fyrir þeim sem er spáð falli . Það er engin stöðugleiki hjá LFC og ekki heldur leikmenn sem hafa karakter og eru andlega sterkari en aðrir , engin leiðtogi . Ég tek undir með mönnum hér sem spá okkur 6 - 8 sæti í deildinni , 4 sæti virðist bara alltof fjarlægt miðað við sterku liðin fjögur og þeirra kaup og hóp . Þetta verður celski , arsenal , man city og man utd . Svo komum við í hóp með tottenham , everton , leicester , stoke og c palace . verulega skrítið ástand á Sakho vini okkar , held því miður að hann hafi ekki alveg hausinn í lagi þarsem Klopp er 3 þjálfarinn til að lenda í veseni með hann , annars skil ég ekki afhverju liverpool reynir ekki að fá Arbeloa aftur frítt , leikmaður sem getur spilað báðar bakvarðarstöðurnar . Ef að menn ætla ekki að gefa Klopp 2 - 3 ár í að byggja upp þetta lið hætti ég að horfa á þetta sport . Þessi enski bolti er að breytast í einhverja algjöra dramasúpu þar sem að slegnar eru upp fyrirsagnir til að mata múginn sem leitar í “ instant gratification ” á samfélagsmiðlum . Hlutirnir eru séðir annað hvort sem svartir eða hvítir og þannig eru þjálfarar og leikmenn stimplaðir . Í guðanna bænum , svartsýnispésar , róið ykkur fokking niður . Einhverjir vöruðu við því þegar Klopp var ráðinn að hann væri ALLS ekki týpan sem spreðir miklu í „ tilbúna “ leikmenn en margir stuðningsmenn voru svo reiðir út í Rogers að þeir sáu Klopp sem töfralausnina sem mundi gera Liverpool að title contenders aftur med det samme . Klopp er ráðinn . Hann segir við komu að hann sé ekki týpan sem eyðir miklu heldur byggir upp rétt eins og the Brodge var tíðrætt um . Gefið mér tíma sagði Klopp . En heimurinn er á þeysireið og allir verða að fá NÚNA og byrja að leita að sökudólgum um leið og liðið tapar leik . No judge . Svona er heimurinn í dag og svona eru heilarnir á okkur stilltir . Í takt við instant aðgang að háhraðaneti , afþreyingu , klámi og skyndibita . NÚNA ! Öskrar pöpullinn þegar honum er sagt að borða köku því brauðið sé búið . Ég verð að játa að við mér blasir að pro bolti í evrópu er rotinn að innan og ef ég væri ekki svona skilyrtur við LFC væri ég löngu hættur að horfa . Spurning hvort maður fari ekki að fylgjast með kvennaliðinu þar sem ósýnilega glerþakið hefur mögulega haldið sportinu óspilltu . Þá sjaldan sem tilgangurinn helgar meðalið . Mjög ‘ underwhelming ’ gluggi en ég hugga mig við það að ég þekki ekki helminginn af þessum kjarakaupum okkar . Aðeins Mané og hann er búinn að vera frábær . Klopp er naskur og hefur átt það til að kaupa heimsklassa gullmola án þess að borga fyrir með hönd og fót … Lewandowski ( £ 3.3m ) , Hummels ( £ 2.94m ) , Gundogan ( £ 3.85m ) , Marco Reus ( £ 12m ) , Aubameyang ( £ 9m ) . . listinn er endalaus . Hver veit nema Karius , Matip eða Klavan bætist í þennan hóp kjarakaupa ? Byrjun leiktímabilsins hræðir mig samt , ég get ekki neitað því . Vörnin er andlega og líkamlega fjarverandi en samt er okkar færasti varnarmaður , vitleysingurinn hann Sakho , hent í burtu að láni . Öll hin “ topp ” liðin hafa til að mynda bætt við sig topp-varnarmönnum og þurft að borga skyldinginn . Engin ‘ maybe ’ kaup . . ég er hræddur um að Mustafi verði ómetanlegt styrking fyrir vörn Arsenal – Manjú verslaði Bailly sem er búinn að vera MOTM í 3 af 4 leikjum fyrir þá – City ákvað upp á grínið að gera John Stones að dýrasta enska leikmann sögunnar . Allt eru þetta leikmenn sem myndu gera tilkall í byrjunarliðið okkar og sennilegast labba inn í það . Til að vera ekki útundan var svo Chelsea að versla bæði Marcos Alonso og David Luiz í vörnina í dag . Þetta er bara vörnin . . vil ekki fara út í hina sálmana . . Leroy Sane , Pogba , Zlatan , Gundogan , Mkhitaryan , Xhaka . . Mér finnst einsog það hafi gleymst að bjóða Liverpool í partíið enn einu sinni . En einsog áður sagði , ég verð að treysta á að Klopp sé með þetta allt under control Ordrómur um ad Liverpool sè ad bjoda Arsenal ad fà Sturridge ad làni . HVAD ER I GANGI . ef satt reynist þà vil eg làta reka Klopp . Væri klàrlefa allra heimskulegustu vidskipti sem hægt væri ad gera . jùjù lànum bara keppinautum okkar besta leikmann okkar Fràbært Sælir Félagar , Ég styð Klopp og hans nálgun . Ég er að mörgu leyti sammála Herði no 17 nema hvað að mér finnst hann vera að tala í hring þegar hann segir að peningar skipti engu máli í fótbolta og það skipti engu máli hvað maður kaupi dýra leikmenn , á sama tíma er Liverpool ekki lengur stórveldi af því að þeir eiga ekki nægan pening . Geggjað money ball með Balotelli virkar vel greinilega kaupa á 16 mil punda og gefa hann svo vel gert . keyptum Mané sem voru góð kaup restin eru bara miðlungskaup fyrir ágætis squad playera held ég . Engin að heilla neitt sérstaklega alveg sömu götin á vörnini og seinast vona að Matip og Ragnar troði sokk en efast um það . Svo með þessi framherja mál mætti alveg fara leyfa Ings að spila meira . Það eru þrír leikir búnir á tímabilinu . Klopp er búinn að vera ca 10 mánuði við stjórnvölinn , sem er ekkert . Við yfirspiluðum Arsenal á Emirates á löngum köflum og unnum þá . ( hefur ekki gerst í síðan 2011 held ég ) Við förum til London og erum mun betri en Tottenham á þeirra heimavelli , óheppnir að vinna ekki . Við töpum í skelfilegum leik á móti Burnley þar sem possession met falla , þar vantaði einmitt mann eins og Mane sem var jú meiddur . Menn láta hérna eins og við séum í frjálsu falli , búnir að selja allt og alla og engin framtíð hjá klúbbnum . En við erum að vígja nýja stórglæsilega stúku í næstu viku , við erum með einn mest spennandi stjórann í deildinni við stjórnvölinn , klúbburinn er rekinn eftir mjög heilbrigðu business módeli þar sem reynt er að steypa klúbbnum ekki í botnlausar skuldir . ( líkt og fyrri eigendur gerðu ) og rekstrartekjur hafa rokið upp í tíð FSG . Ég er allavegana frekar sáttur í auknablikinu og hlakka til næstu ára með Klopp í bílstjórasætinu . Vonbrigði , metnaðarleysi , meðalmennska og síðast en ekki síst er ég gjörsamlega búin að gefast upp á eigendum Liverpool og vil þá burt frá félaginu . Sjónvarpspeningar streyma inn og hvað gerir Liverpool kemur út í plús á leikmannamarkaði og sker niður í launakostnaði ár eftir ár . Í hvað fjandas sæti enduðum við á seinasta ári . Við horfum á liðið okka og segjum já frábært við styktum okkur , vei fokking jei hvað gerðu þau lið sem fyrir ofan okkur voru , jú mikið rétt styrktu sig enn meir og líka þau lið sem voru fyrir neða okku . Við verðu ekki í baráttu um meistaradeild þegar desember byrjar það er svo klárt . 7 - 8 sæti er okkar sæti og fjandans margir eru bara sáttir við það ANDSKOTINN hafi það ég er fúll og pirraður . Þvílík drulluskita sem þetta lið er ! Búnir að missa Gerrard og Joe Allen af miðjunni í staðin fyrir einhvern kantmann wijnaldum . Erum með einn alvöru miðjumann Can og svo Lucas á meðan t.d. Tottenham eru með Dembele , wanyama , Dier og nú Sissoko ! Allt menn sem kæmust í byrjunarliðið a miðjunni hjá LFC með Can ! Vörnin hjá Liverpool er slök því miðjan er léleg og verndar ekki vörnina og við kaupum Wijnaldum í staðin fyrir Sissoko ! Kantara sem spilar sömu stöðu og Coutinho Firmino Lallana Mane og það á að troða honum á miðjuna . Guð minn góður ! Hvar eru Alonso Mascherano og Gerrard greinilegt að klopp ætlar að gefa þessum mönnum tækifæri … finnst liðið overall allt í lagi nema hvað varðar vinsti bak . . finnst milner þó svo hann sé vinnuhestur ekki henta þessu . . kannski er klopp að bíða eftir gomez ? . . hver veit . . allavega finnst mér moreno vera meiri kantmaður en varnarmaður og trúlega myndi hann blómstra ef hann yrði settur framanlega á völlinn . Jæja þá er búið að loka félagaskiptaglugganum og ekki kom varnarmaður á síðustu mínútunum . Verðum að treysta að Klopp viti hvað hann er að gera og treysti ég honum fullkomlega til þess að gera það gott með þetta lið . Finnst þú LB vera full neikvæður út í liðið og leikmenn . Af hverju ætti það vera lakara en í fyrra eða sástu enga leiki síðasta tímabil . Mér er til efs um að nokkurt lið hafi leikið betur í einstökum leikjum heldur en Liverpool gerði í sínum bestu leikjum , m.a. gegn MC , Southampton ,, Dortmund og Villareal . Lið ná ekki frábærum nokkrum leikjum fyrir einhverja tilviljun , það er raungetan . Þegar liðið spilar verr þá er það að spila undir getu , sem var að vísu raunin síðasta vetur í allt og mörgum leikjum . Fyrir því eru eflaust margar ástæður m.a. stöðug og plagandi meiðsli lykilmanna og þar af leiðandi miklar hrókeringar á liðinu . Held að klopp sé með spennandi lið í höndunum og ef vörnin , sem gaf alltof mikið síðasta vetur , nær að stilla saman strenginina og standa í lappirnar þá veit ég árangurinn verður góður í vetur . Við Liverpool aðdáendur erum kröfuharðir en endalaus neikvæðni hefur ekkert upp á sig og fer þá minna á aðdáendur sumra ónefndra stórklúbba sem við viljum alls ekki bera okkur saman við .